আব্বা, আপনাকে নাগরিক ব্লগের মারফত জানাচ্ছি যে আমি পালাচ্ছি। কথা খুবই সহজ ও সরল। পারলে গাট্টি-বাট্টী নিয়া আপ্নেও পালান। এরকম চোরের মত আর কতদিন? একখানা রসগোল্লা ফ্রিজের থেকে চুরি করে খেয়েছি বলে আম্মিজান আমাকে যেই পরিমাণ প্রহার করেছেন, তাতে করে ভদ্র সমাজে টেকা দায়। শুধু কি আম্মিজানের মাইর? রাতে মারলো আম্মিজান, দুপুরে মারলো বড় আপ্পি। আপ্পিজানের অভিযোগ, আমি নাকী মেয়েদের মত খালি সিনেমা দেখি। মেয়েদের মতন সিনেমা দেখি কথাটাতেই আমার যত আপত্তি ছিলো। আপ্পিজানকে বললাম, এভাবে মেয়েদের একটি গোত্রে ভাগ করা ঠিক  হচ্ছেনা কিন্তু...। সেই কথার প্ররিপ্রেক্ষিতে আপ্পিজান যেই জোরে খামোশ বলে ধমক দিয়ে উঠলেন, তাতে করে আমার বাম কানে কিচ্ছু শুনিনা জন নেত্রী হাসিনার মত। হাসিনার গেছে গ্রেনেডের শব্দে আমার গেছে ধমকের শব্দে। এই যা।